Abikaasa eelosa

Abikaasa eelosa on pärandaja üleelanud abikaasa õigus nõuda endale peale pärandiosa ka abikaasade ühise kodu tavalise sisustuse esemed, kui need esemed ei ole kinnisasja päraldised.T. Mikk. Pärimisõigus. Tallinn: Sisekaitseakadeemia 2012, lk 33.    

Abikaasa õigus eelosale tähendab, et olukorras, kus pärandaja üleelanud abikaasa pärib koos teise järjekorra pärijatega, saab ta peale pärandiosa eelosana abikaasade ühise kodu tavalise sisustuse esemed, kui need ei ole kinnisasja päraldised.Pärimisseadus. § 17 lg 1. 

Päraldis on vallasasi, mis, olemata peaasja osa, teenib peaasja ning on sellega seotud ühise majandusliku eesmärgi ja sellele vastava ruumilise seose kaudu.Tsiviilseadustiku üldosa seadus. § 57 lg 1.  Kirjanduses on leitud, et kinnisasja päraldiseks on näiteks sisseehitatud köögimööbel.U. Liin. Pärimisõigus. Tallinn: AS Kirjastus Ilo, lk 53.  

Silmas tuleb pidada aga seda, et õigus eelosale (abikaasade ühise kodu tavalise sisustuse esemetele) on pärandja üleelanud abikaasal olemas üksnes siis, kui ta pärib koos teise järjekorra pärijatega.

Abikaasa eelosa eesmärk on võimaldada pärandaja üleelanud abikaasal jätkata tavapärast elu temale harjumuspärases keskkonnasT. Mikk. Pärimisõigus. Tallinn: Sisekaitseakadeemia 2012, lk 34. – selline keskkond luuakse abikaasade ühise kodu tavalise sisustuse esemete üleandmisega üleelanud abikaasale. 

 Abikaasade ühise kodu tavalise sisustuse esemete määratlus 
Abikaasade ühise kodu tavalise sisustuse esemete ammendav määratlus (loetelu) õigusaktides puudub.  

Tavalise sisustuse esemete määratlus on hinnanguline. Otsustamisel selle üle, kas konkreetne ese kuulub kodu tavalise sisustuse esemete hulka, tuleb lähtuda eelosa regulatsiooni eesmärgist (tavapärase elu harjumuspärases keskkonnas jätkamise võimaldamine), konkreetse eseme funktsioonist ning üldisest käibearusaamast (teisisõnu arusaamast sellest, mis kuulub kodu tavalise sisustuse esemete hulka).

Kirjanduses on asutud seisukohale, et abikaasade ühise kodu tavalise sisustuse esemetena saavad olla käsitletavad näiteks voodipesu, kodumasinad (majapidamismasinad), mööbel, raamatud, koduelektroonika (arvuti, raadio, televiisor).

 Abikaasa eelosa õiguslik olemus 
Pärandi avanemisel (pärandaja surma hetkel)Pärimisseadus. § 3 lg 1.  ei lähe eelossa kuuluvate ühise kodu tavalise sisustuse esemete omandiõigus pärandaja üleelanud abikaasale automaatselt üle. 

Pärandi avanemisel omandab üleelanud abikaasa (pärandaja seadusjärgse pärijana)Pärimisseadus. § 11 lg 1.  õiguse nõuda pärandaja teise järjekorra seadusjärgsetelt pärijatelt vastavate esemete omandiõiguse ülekandmist.

 Viited 

Kategooria:Pärimisõigus